ระเบียบกรมวิชาการเกษตรระเบียบกรมวิชาการเกษตรว่าด้วยการตรวจรับรองมาตรฐานโรงงานผลิตสินค้าพืชตามมาตรฐานหลักปฏิบัติที่ดีในการผลิตสินค้าเกษตรด้านพืชพ.ศ.๒๕๕๓[๑] โดยที่เป็นการสมควรกำหนดหลักเกณฑ์และวิธีการปฏิบัติในการตรวจรับรองมาตรฐานโรงงานผลิตสินค้าพืชตามมาตรฐานหลักปฏิบัติที่ดีในการผลิตสินค้าเกษตรด้านพืชของกรมวิชาการเกษตรให้เป็นมาตรฐานเดียวกันและเทียบเท่ามาตรฐานสากลครอบคลุมการจัดการกระบวนการผลิตอย่างเป็นระบบตั้งแต่วัตถุดิบ การคัดเลือกการแปรรูป การบรรจุ จนเป็นผลิตภัณฑ์ที่มีคุณภาพและปลอดภัย อธิบดีกรมวิชาการเกษตรจึงออกระเบียบไว้ดังนี้ข้อ ๑ ระเบียบนี้เรียกว่า ระเบียบกรมวิชาการเกษตรว่าด้วยการตรวจรับรองมาตรฐานโรงงานผลิตสินค้าพืชตามมาตรฐานหลักปฏิบัติที่ดีในการผลิตสินค้าเกษตรด้านพืชพ.ศ. ๒๕๕๓ข้อ ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ในระเบียบนี้หลักปฏิบัติที่ดีในการผลิตสินค้าเกษตรด้านพืชหมายความว่า แนวทางการปฏิบัติในการผลิตสินค้าเกษตรด้านพืชเพื่อใช้ควบคุมการผลิตสินค้าเกษตรด้านพืชให้มีคุณภาพและปลอดภัยไม่เกิดการปนเปื้อนจากทางชีวภาพเคมีและกายภาพในอาหารที่เป็นอันตรายต่อผู้บริโภค และให้หมายความรวมถึงระบบวิเคราะห์อันตรายและจุดวิกฤตที่ต้องควบคุมสำหรับโรงงานผลิตสินค้าเกษตรด้วยโรงงาน หมายความว่าสถานที่ที่ทำการผลิตหรือสถานที่เก็บรักษาสินค้าเกษตรด้านพืชและผลิตภัณฑ์พืชและให้หมายความรวมถึงการรวบรวม การคัดเลือก การบรรจุ การแปรรูปและการเก็บรักษาด้วยใบรับรอง หมายความว่าใบรับรองมาตรฐานโรงงานผลิตสินค้าพืชตามมาตรฐานหลักปฏิบัติที่ดีในการผลิตสินค้าเกษตรด้านพืชหน่วยรับรอง หมายความว่าหน่วยงานของกรมวิชาการเกษตรหรือหน่วยงานอื่นที่กรมวิชาการเกษตรมอบหมายให้ทำหน้าที่เป็นผู้ตรวจรับรองตามมาตรฐานโรงงานผลิตสินค้าพืชตามมาตรฐานหลักปฏิบัติที่ดีในการผลิตสินค้าเกษตรด้านพืชผู้ตรวจประเมิน หมายความว่าผู้ทำหน้าที่ตรวจประเมินมาตรฐานโรงงานผลิตสินค้าพืชตามมาตรฐานหลักปฏิบัติที่ดีในการผลิตสินค้าเกษตรด้านพืชคณะกรรมการรับรองการตรวจประเมินหมายความว่า คณะกรรมการที่กรมวิชาการเกษตรแต่งตั้งเพื่อทำหน้าที่พิจารณาผลการตรวจประเมินของผู้ตรวจประเมินมาตรฐานโรงงานผลิตสินค้าพืชตามมาตรฐานหลักปฏิบัติที่ดีในการผลิตสินค้าเกษตรด้านพืชข้อ ๔ ผู้ประกอบการที่ประสงค์จะขอรับการรับรองมาตรฐานโรงงานผลิตสินค้าพืชตามมาตรฐานหลักปฏิบัติที่ดีในการผลิตสินค้าเกษตรด้านพืชให้ยื่นคำขอตามแบบคำขอหนังสือรับรองโรงงานแนบท้ายประกาศนี้ต่อกรมวิชาการเกษตร พร้อมเอกสารที่เกี่ยวข้อง ณสำนักพัฒนาระบบและรับรองมาตรฐานสินค้าพืช หรือ สำนักวิจัยและพัฒนาการเกษตร เขตที่๑ - ๘ กรมวิชาการเกษตรข้อ ๕ ผู้ประกอบการที่จะขอรับการรับรองมาตรฐานโรงงานผลิตสินค้าพืชตามมาตรฐานหลักปฏิบัติที่ดีในการผลิตสินค้าเกษตรด้านพืชต้องมีโรงงานผลิตสินค้าพืชและผลิตภัณฑ์พืชที่เหมาะสมและจดทะเบียนถูกต้องตามกฎหมายที่เกี่ยวข้องโรงงาน ๑ แห่งสามารถออกใบรับรองโรงงานได้หลายประเภท ๆ ละ ๑ ฉบับ แต่ต้องเป็นผู้ประกอบการรายเดียวกันข้อ ๖ เมื่อได้รับคำขอดังกล่าวแล้วให้เจ้าหน้าที่ ตรวจสอบคำขอและคุณสมบัติของผู้ขอหากเห็นว่าถูกต้องครบถ้วนให้แจ้งให้ผู้ขอทราบและส่งคำขอให้ผู้ตรวจประเมินเพื่อดำเนินการตรวจประเมินตามมาตรฐานหลักปฏิบัติที่ดีในการผลิตสินค้าเกษตรด้านพืชข้อ ๗ ในการดำเนินการเพื่อตรวจประเมินหากผู้ตรวจประเมินประสงค์จะสุ่มเก็บตัวอย่างมาทำการตรวจวิเคราะห์ทางห้องปฏิบัติการให้สามารถสุ่มเก็บตัวอย่างได้ ทั้งนี้ให้ออกหนังสือแสดงการรับตัวอย่าง ให้โรงงานไว้เป็นหลักฐานข้อ ๘ หน้าที่ของผู้ขอรับการรับรองมาตรฐานโรงงานผลิตสินค้าพืชตามมาตรฐานหลักปฏิบัติที่ดีในการผลิตสินค้าเกษตรด้านพืช๘.๑ ต้องให้ความร่วมมือในการให้ข้อมูลและอำนวยความสะดวกในการตรวจประเมินตามระเบียบนี้ข้อมูลที่ได้ทั้งหมดจะถูกเก็บเป็นความลับไม่มีการเปิดเผยเว้นแต่จะได้รับอนุญาตจากผู้ขอ๘.๒ ต้องดำเนินการปรับปรุงแก้ไขตามที่ได้รับแจ้งจากผู้ตรวจประเมินพร้อมแจ้งการแก้ไขเป็นลายลักษณ์อักษรภายในระยะเวลา ๖๐ วัน นับแต่วันที่ได้รับแจ้งและสามารถขอขยายระยะเวลาออกไปได้อีก๓๐ วันข้อ ๙ เมื่อผู้ตรวจประเมินตรวจสอบแล้วเห็นว่าโรงงานผลิตสินค้าพืชเป็นไปตามมาตรฐานหลักปฏิบัติที่ดีในการผลิตสินค้าเกษตรด้านพืชให้เสนอคณะกรรมการรับรองการตรวจประเมินพิจารณาหากคณะกรรมการรับรองการตรวจประเมินพิจารณาแล้วเห็นว่าโรงงานผลิตสินค้าพืชเป็นไปตามมาตรฐานหลักปฏิบัติที่ดีในการผลิตสินค้าเกษตรด้านพืชให้เสนออธิบดีกรมวิชาการเกษตรหรือผู้ที่ได้รับมอบหมายเพื่อพิจารณาให้การรับรองและออกใบรับรองตามแบบใบรับรองและเครื่องหมายรับรองให้กับผู้ขอมาตรฐานหลักปฏิบัติที่ดีในการผลิตสินค้าเกษตรด้านพืชใบรับรอง และเครื่องหมายรับรองให้เป็นไปตามรายละเอียดแนบท้ายระเบียบนี้ข้อ ๑๐ ใบรับรองแต่ละประเภทมีอายุ ดังนี้๑๐.๑ ใบรับรองโรงคัดบรรจุมีอายุ ๑ ปีนับตั้งแต่วันที่ออกใบรับรอง๑๐.๒ ใบรับรองโรงรมสารเคมีมีอายุ ๒ ปีนับตั้งแต่วันที่ออกใบรับรอง๑๐.๓ ใบรับรองโรงงานแปรรูปมีอายุ ๓ ปีนับตั้งแต่วันที่ออกใบรับรอง๑๐.๔ ใบรับรองโรงรวบรวมมีอายุ ๑ ปีนับตั้งแต่วันที่ออกใบรับรองข้อ ๑๑ กรมวิชาการเกษตรจะตรวจเพื่อติดตามโรงงานผลิตสินค้าพืชที่ได้รับการรับรองแล้วอย่างน้อยปีละ๑ ครั้ง โดยไม่จำเป็นต้องแจ้งให้ทราบล่วงหน้าข้อ ๑๒ ผู้ได้รับใบรับรองที่มีความประสงค์จะขอต่ออายุใบรับรองให้แจ้งเป็นลายลักษณ์อักษรพร้อมยื่นแบบคำขอต่ออายุใบรับรองโรงงานและสำเนาใบรับรองฉบับเดิม ก่อนใบรับรองหมดอายุ ๙๐ วันเมื่อได้ยื่นคำขอดังกล่าวแล้วให้ดำเนินการต่อไปได้จนกว่าเจ้าหน้าที่จะแจ้งการไม่อนุญาตให้ต่ออายุใบรับรองข้อ ๑๓ ผู้ได้รับใบรับรองต้องปฏิบัติดังนี้๑๓.๑แจ้งให้กรมวิชาการเกษตรทราบเมื่อมีการเปลี่ยนแปลง เช่น- ชื่อสถานประกอบการ- ที่ตั้งสถานประกอบการ- ขอบข่ายหรือกระบวนการผลิต๑๓.๒รักษาไว้ซึ่งมาตรฐานการผลิตตามระบบที่ได้รับการรับรองเพื่อให้มั่นใจว่าระบบยังสามารถใช้งานได้อย่างมีประสิทธิภาพ๑๓.๓ การแสดงเครื่องหมายรับรองให้แสดงเพื่อการติดต่อ โฆษณาและส่งเสริมการขายเท่านั้นและต้องไม่ใช้นอกเหนือจากขอบข่ายที่ได้รับการรับรองหรือทำให้ผู้อื่นเข้าใจผิดในขอบข่ายที่ได้รับการรับรอง๑๓.๔ ห้ามแสดงเครื่องหมายรับรองบนผลิตภัณฑ์หรือภาชนะบรรจุผลิตภัณฑ์ ซึ่งจะทำให้เข้าใจผิดว่าผลิตภัณฑ์นั้นได้รับการรับรอง (ProductCertification)๑๓.๕ห้ามนำใบรับรองและเครื่องหมายรับรองไปใช้ไม่ว่ากรณีใด ๆ เมื่อถูกพักใช้ยกเลิกเพิกถอนใบรับรอง หรือใบรับรองหมดอายุข้อ ๑๔ หากมีการฝ่าฝืนหรือไม่ปฏิบัติตามหลักเกณฑ์ตามที่กำหนดไว้ในระเบียบนี้อธิบดีกรมวิชาการเกษตรหรือผู้ที่ได้รับมอบหมายสามารถแจ้งเตือน สั่งพักใช้ หรือสั่งเพิกถอนใบรับรองได้ ตามหลักเกณฑ์และวิธีการดังต่อไปนี้๑๔.๑ ฝ่าฝืน หรือไม่ปฏิบัติตามระเบียบหรือผลจากการตรวจติดตามพบปัญหาด้านความปลอดภัยอาหารหรือได้รับการแจ้งเตือนจากประเทศผู้นำเข้าเกี่ยวกับความปลอดภัยด้านอาหาร ครั้งที่๑ ให้เจ้าหน้าที่แจ้งเตือนผู้ได้รับใบรับรองเป็นหนังสือ๑๔.๒ ฝ่าฝืน หรือไม่ปฏิบัติตามระเบียบหรือผลจากการตรวจติดตามพบปัญหาด้านความปลอดภัยอาหารหรือได้รับการแจ้งเตือนจากประเทศผู้นำเข้าเกี่ยวกับความปลอดภัยด้านอาหาร ครั้งที่๒ โดยเป็นการฝ่าฝืน หรือไม่ปฏิบัติตามระเบียบ หรือผลจากการตรวจติดตามพบปัญหาด้านความปลอดภัยอาหารหรือได้รับการแจ้งเตือนจากประเทศผู้นำเข้าเกี่ยวกับความปลอดภัยด้านอาหารภายในระยะเวลา๓ เดือนนับแต่วันที่ได้กระทำการฝ่าฝืน หรือไม่ปฏิบัติตามระเบียบหรือได้รับแจ้งเตือนตาม ๑๔.๑ ให้พักใช้ใบรับรองมีกำหนด ๓๐ วัน๑๔.๓ ฝ่าฝืน หรือไม่ปฏิบัติตามระเบียบหรือผลจากการตรวจติดตามพบปัญหาด้านความปลอดภัยอาหารหรือได้รับการแจ้งเตือนจากประเทศผู้นำเข้าเกี่ยวกับความปลอดภัยด้านอาหาร ตั้งแต่ ๓ครั้งขึ้นไป โดยเป็นการฝ่าฝืนหรือไม่ปฏิบัติตามระเบียบหรือผลจากการตรวจติดตามพบปัญหาด้านความปลอดภัยอาหารหรือได้รับการแจ้งเตือนจากประเทศผู้นำเข้าเกี่ยวกับความปลอดภัยด้านอาหารภายในระยะเวลา๖ เดือน นับแต่วันที่ได้กระทำการฝ่าฝืน หรือไม่ปฏิบัติตามระเบียบหรือได้รับแจ้งเตือนตาม ๑๔.๒ ให้เพิกถอนใบรับรองในกรณีมีการสั่งพักใช้ยกเลิกหรือสั่งเพิกถอนใบรับรอง ให้ถือว่าเครื่องหมายรับรองถูกพักใช้ยกเลิกหรือสั่งเพิกถอนด้วยผู้ได้รับใบรับรองซึ่งถูกเพิกถอนใบรับรองจะขอรับใบรับรองใด ๆตามระเบียบนี้อีกไม่ได้จนกว่าจะพ้นกำหนดหกเดือนนับตั้งแต่วันที่ถูกเพิกถอนใบรับรองข้อ ๑๕ อธิบดีกรมวิชาการเกษตรหรือผู้ที่ได้รับมอบหมายมีอำนาจสั่งถอนคำสั่งพักใช้ก่อนกำหนดเวลาได้เมื่อเป็นที่พอใจว่าผู้ได้รับใบรับรองได้แก้ไขปรับปรุงให้เป็นไปตามระเบียบนี้แล้วข้อ ๑๖ ในกรณีมีปัญหาเกี่ยวกับการปฏิบัติตามระเบียบนี้ให้เสนออธิบดีกรมวิชาการเกษตรพิจารณาวินิจฉัยข้อ ๑๗ ให้อธิบดีกรมวิชาการเกษตร รักษาการตามระเบียบนี้ประกาศณ วันที่ ๑๓ กันยายน พ.ศ. ๒๕๕๓สมชายชาญณรงค์กุลอธิบดีกรมวิชาการเกษตร[เอกสารแนบท้าย]๑. หลักปฏิบัติที่ดีสำหรับโรงคัดบรรจุ๒. หลักการปฏิบัติที่ดีสำหรับโรงคัดบรรจุผลไม้(ผลไม้ที่ส่งออกทั้งผลและเปลือก)๓. หลักปฏิบัติที่ดีสำหรับโรงงานแปรรูป๔. หลักปฏิบัติที่ดีสำหรับจุดรวบรวมสินค้าเกษตร (ข้าวโพดฝักอ่อน)๕. ระบบวิเคราะห์อันตรายและจุดวิกฤตที่ต้องควบคุม(HACCP)๖. หลักปฏิบัติที่ดีสำหรับโรงรมซัลเฟอร์ไดออกไซด์๗. หลักปฏิบัติที่ดีสำหรับโรงรมเมทิลโบรไมด์๘. คำขอหนังสือรับรองโรงงานภายใต้การกำกับดูแลของกรมวิชาการเกษตร(แบบ สมพ. ๒)๙. คำแนะนำในการกรอกแบบสมพ. ๒ และ สมพ.๓๑๐.คำขอต่ออายุการรับรองโรงงานภายใต้การกำกับดูแลของกรมวิชาการเกษตร (แบบ สมพ.๓)(ดูข้อมูลจากภาพกฎหมาย)ปริยานุช/ผู้จัดทำ๑พฤศจิกายน ๒๕๕๓ณัฐวดี/ตรวจ๑พฤศจิกายน ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๑๒๔ ง/หน้า ๒/๒๖ ตุลาคม ๒๕๕๓